proxectonos/corpus_dominio_legal_administrativo_tmp huggingface dataset:
ORDE do 27 de marzo de 2003 pola que se conceden axudas a conservatorios de música non dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/04/2003

Por Orde do 6 de novembro de 2002 (DOG do 18 de novembro) publicouse a convocatoria para a concesión de axudas a conservatorios de música non
dependentes da Consellería de Educación e Ordenación Universitaria.
Valoradas as solicitudes e elevada a proposta de concesión destas axudas pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concedérlle-las axudas, nas contías que se sinalan, ós conservatorios de música que se relacionan no anexo a esta orde.
Segundo.-Para facer efectivo o pagamento das axudas, os beneficiarios presentarán na Dirección Xeral de Centros e Ordenación Educativa, Subdirección Xeral de Centros, Servicio de Xestión de Programas Educativos, antes do 15 de outubro de 2003, a xustificación completa dos gastos realizados, segundo o disposto no punto décimo da orde de convocatoria.
Terceiro.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ó da publicación no Diario Oficial de Galicia, perante o conselleiro de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro) de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14 de xullo).
Santiago de Compostela, 27 de marzo de 2003.
Celso Currás Fernández
Conselleiro de Educación e Ordenación
Universitaria
ANEXO
Conservatorio
Contía da axuda concedida
(euros)
Arzúa
8.832,49
Betanzos
13.762,05
Carballo
27.590,34
Culleredo
25.296,77
Melide
21.019,93
Federico Paz Carbajal - Noia
17.555,98
Pontes de García Rodríguez, As
21.174,44
Ribeira
23.226,18
Mestre Ibáñez - Monforte de Lemos
17.046,26
Vilalba
32.246,26
Viveiro
40.529,10
Barco de Valdeorras, O
19.893,85
Carballiño, O
13.391,37
Celanova
17.110,20
Ribadavia
8.316,55
Verín
11.866,33
Xinzo de Limia
16.196,16
Conservatorio
Contía da axuda concedida
(euros)
Cangas
19.861,64
Estrada, A
17.943,99
Gondomar
14.061,13
Guarda, A
10.978,97
Lalín
25.135,55
Reveriano Soutullo - Ponteareas
30.069,31
Redondela
19.967,09
Tui
12.638,06
CORRECCIÓN de erros.-Decreto 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/04/2003

Advertido un erro no citado decreto, publicando no DOG número 59, do 25 de marzo, cómpre efectua-la oportuna corrección:
Na páxina 3.630, no concello de Cedeira, onde di: «San Román de Montoso (San Román)», debe dicir: «San Román de Montoxo (San Román)».
DECRETO 205/2003, do 3 de abril, polo que se nomea delegado provincial de Pontevedra a José Manuel González Álvarez.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 04/04/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día tres de abril de dous mil tres.
Nomeo a José Manuel González Álvarez delegado provincial de Pontevedra.
Santiago de Compostela, tres de abril de dous mil tres.
Manuel Fraga Iribarne
Presidente
Alberto Núñez Feijóo
Conselleiro de Política Territorial, Obras Públicas e Vivenda
DECRETO 206/2003, do 3 de abril, polo que se nomea delegado provincial da Coruña a Jorge Suances Hernández.
CONSELLERÍA DE SANIDADE — II. AUTORIDADES E PERSOAL — 04/04/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia na súa reunión do día tres de abril de dous mil tres.
Nomeo a Jorge Suances Hernández delegado provincial da Consellería de Sanidade na Coruña.
Santiago de Compostela, tres de abril de dous mil tres.
Manuel Fraga Iribarne
Presidente
José Mª Hernández Cochón
Conselleiro de Sanidade
DECRETO 204/2003, do 3 de abril, polo que se dispón que cese Aurora Montes Santa-Olalla como directora xeral do Servicio Galego de Promoción da Igualdade do Home e da Muller.
CONSELLERÍA DE FAMILIA, XUVENTUDE E VOLUNTARIADO — II. AUTORIDADES E PERSOAL — 04/04/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Familia, Xuventude e Voluntariado e logo de deliberación do Consello da Xunta de Galicia na súa reunión do día tres de abril de dous mil tres
DISPOÑO:
Que cese, por petición propia, Aurora Montes Santa-Olalla, como directora xeral do Servicio Galego
de Promoción da Igualdade do Home e da Muller, agradecéndolle os servicios prestados.
Santiago de Compostela, tres de abril de dous mil tres.
Manuel Fraga Iribarne
Presidente
Pilar Rojo Noguera
Conselleira de Familia, Xuventude e Voluntariado
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 207/2003, do 3 de abril, polo que se nomea directora xeral do Servicio Galego de Promoción da Igualdade do Home e da Muller a Marta González Vázquez.
CONSELLERÍA DE FAMILIA, XUVENTUDE E VOLUNTARIADO — II. AUTORIDADES E PERSOAL — 04/04/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Familia, Xuventude e Voluntariado e logo de deliberación do Consello da Xunta de Galicia na súa reunión do día tres de abril de dous mil tres.
Nomeo a Marta González Vázquez directora xeral do Servicio Galego de Promoción da Igualdade do Home e da Muller.
Santiago de Compostela, tres de abril de dous mil tres.
Manuel Fraga Iribarne
Presidente
Pilar Rojo Noguera
Conselleira de Familia, Xuventude e Voluntariado
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 203/2003, do 3 de abril, polo que se dispón que cese Blanca García Varela como delegada provincial da Coruña.
CONSELLERÍA DE SANIDADE — II. AUTORIDADES E PERSOAL — 04/04/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia na súa reunión do día tres de abril de dous mil tres,
DISPOÑO:
Que cese Blanca García Varela como delegada provincial da Consellería de Sanidade da Coruña, agradecéndolle os servicios prestados.
Santiago de Compostela, tres de abril de dous mil tres.
Manuel Fraga Iribarne
Presidente
José Mª Hernández Cochón
Conselleiro de Sanidade
DECRETO 202/2003, do 3 de abril, polo que se dispón que cese José Manuel Iglesias Carrera como delegado provincial de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 04/04/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día tres de abril de dous mil tres,
DISPOÑO:
Que cese, por petición propia, José Manuel Iglesias Carrera como delegado provincial da Consellería de
Política Territorial, Obras Públicas e Vivenda de Pontevedra.
Santiago de Compostela, tres de abril de dous mil tres.
Manuel Fraga Iribarne
Presidente
Alberto Núñez Feijóo
Conselleiro de Política Territorial, Obras Públicas e Vivenda
ORDE do 26 de marzo de 2003 pola que se determina o importe máximo das axudas que se poderán outorgar no exercicio orzamentario de 2003 ó abeiro do Decreto 295/2002, do 17 de outubro, sobre subvencións a fondo perdido para a reconstrucción protexida de vivendas no medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/04/2003

O Decreto 295/2002, do 17 de outubro, constitúe o novo marco normativo polo que se regula a concesión de subvencións para a reconstrucción protexida de vivendas situadas no medio rural de Galicia.
O seu artigo 6º dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que poidan consignarse en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda
para dictar, no marco das súas competencias, as disposicións necesarias para o desenvolvemento e aplicación do referido decreto.
En uso da referida autorización,
DISPOÑO:
Artigo único.-Para os efectos do disposto no artigo 6º do Decreto 295/2002, do 17 de outubro, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2003, onde figuran os créditos con cargo ós que serán atendidas as axudas do Decreto 295/2002 é a 06.60.331A.781.0.
2. O importe máximo destas axudas que se poderán outorgar dentro do exercicio orzamentario de 2003 será de 587.250 euros.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 26 de marzo de 2003.
Alberto Núñez Feijóo
Conselleiro de Política Territorial,
Obras Públicas e Vivenda
ORDE do 26 de marzo de 2003 pola que se determina o importe máximo das axudas que se poderán outorgar no exercicio orzamentario de 2003 ó abeiro do Decreto 228/2002, do 20 de xuño, sobre subvencións a fondo perdido para a rehabilitación protexida de vivendas no medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/04/2003

O Decreto 228/2002, do 20 de xuño, constitúe o novo marco normativo polo que se regula a concesión de subvencións para a rehabilitación protexida de vivendas situadas no medio rural de Galicia.
O seu artigo 6º dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que poidan consignarse en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda para dictar, no marco das súas competencias, as disposicións necesarias para o desenvolvemento e aplicación do referido decreto.
En uso da referida autorización,
DISPOÑO:
Artigo único.-Para os efectos do disposto no artigo 6º do Decreto 228/2002, do 20 de xuño, determínase:
1. A aplicación do estado de gastos dos orzamentos xerais da Comunidade Autónoma de Galicia para
o ano 2003, onde figuran os créditos con cargo ós que serán atendidas as axudas do Decreto 228/2002 é a 06.60.331A.781.0.
2. O importe máximo destas axudas que se poderán outorgar dentro do exercicio orzamentario de 2003 será de 6.600.000 euros.
Disposición derradeira
Única.- Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 26 de marzo de 2003.
Alberto Núñez Feijóo
Conselleiro de Política Territorial,
Obras Públicas e Vivenda
ORDE do 26 de marzo de 2003 pola que se declara de interese galego a Fundación Pedro Pérez Pérez e se inscribe no Rexistro Auxiliar de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/04/2003

Visto o expediente tramitado por instancia da Fundación Pedro Pérez Pérez para a súa declaración de interese galego e a conseguinte inscrición no Rexistro de Fundacións da Xunta de Galicia.
Resultando que a Consellería da Presidencia, Relacións Institucionais e Administración Pública, pola súa Orde do 5 de marzo de 2003 (Diario Oficial de Galicia do 17 de marzo), clasificou como benéfico-docente a citada fundación e a adscribiu á Consellería de Educación e Ordenación Universitaria.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado por Decreto 248/1992, do 18 de xuño, e as demais disposicións de xeral e pertinente aplicación, e máis concretamente as normas contidas na Lei 50/2002, do 26 de decembro, de fundacións.
Considerando que a correspondente escritura fundacional e de aprobación dos estatutos son conformes co establecido nos artigos 5, 6 e 7 da Lei 7/1983, do 22 de xuño (Diario Oficial de Galicia nº 89, do 20 de xullo), e coas demais disposicións aplicables.
Considerando que os fins e demais elementos organizativos da Fundación Pedro Pérez Pérez cumpren cos requisitos e condicións sinalados nos artigos 1 e 13 da mencionada Lei 7/1983, para a súa declaración de interese galego, así como coas normas de aplicación que determina a devandita Lei 50/2002.
Considerando que este expediente o promoveron persoas lexitimadas para iso, e que na súa tramitación se cumpriron os requisitos legais e regulamentarios esixidos, tanto pola lexislación autonómica en materia de fundacións de interese galego como polas normas establecidas na Lei 50/2002.
Esta consellería, consonte o disposto no artigo 32.3º do devandito regulamento, logo do informe da asesoría xurídica deste departamento,
RESOLVE:
Primeiro.-Declarar de interese galego á Fundación Pedro Pérez Pérez coa conseguinte aprobación dos seus estatutos e dos demais aspectos recollidos na orde de clasificación publicada no DOG do 17 de marzo de 2003.
Segundo.-Ordena-la súa inscrición no Rexistro Auxiliar de Fundacións deste protectorado, logo da publicación desta orde no Diario Oficial de Galicia; tendo esta publicación e inscrición o carácter constitutivo que determinan os artigos 33.3º do Decreto 248/1992 e o 8 da Lei 7/1983, así como o artigo 4 da referida Lei 50/2002.
Terceiro.-Esta disposición pon fin á vía administrativa, consonte co establecido no artigo 109 c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 26 de marzo de 2003.
Celso Currás Fernández
Conselleiro de Educación e Ordenación
Universitaria
RESOLUCIÓN do 24 de marzo de 2003 pola que se fan públicas as reservas de crédito relativas a distintos programas do Instituto Galego de Promoción Económica.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/04/2003

Con data do 10 de febreiro de 2003, mediante Resolución do 4 de febreiro de 2003, e de acordo co establecido nas bases reguladoras das axudas do Instituto Galego de Promoción Económica, fixéronse públicos os importes correspondentes ás reservas de crédito que para cada programa de axuda do Igape derivaban da aprobación dos orzamentos xerais da Comunidade Autónoma de Galicia para o ano 2003. Os citados importes referíanse unicamente á anualidade do exercicio 2003 das principais bases reguladoras de axudas. Unha vez aprobado o escenario de compromisos plurianuais para o instituto,
RESOLVO:
Facer público, de acordo cos importes que se relacionan no anexo, o máximo de compromisos plurianuais que se poden adquirir para o programa de proxectos empresariais de investimento durante os exercicios 2004, 2005 e 2006, así como as reservas de crédito para subvencións a fondo perdido ás accións de difusión da cultura emprendedora, dentro das bases reguladoras das axudas para o programa Emprendedores, e as reservas de crédito para as axudas ós custos de auditoría de contas nos programas de préstamos e garantías.
Santiago de Compostela, 24 de marzo de 2003.
Margarita Rodríguez Rama
Directora xeral do Instituto Galego
de Promoción Económica
ANEXO
* Compromisos máximos derivados de resolucións dictadas no exercicio 2003 ó abeiro das bases reguladoras de proxectos empresariais de investimento:
Partidas orzamentarias 02.01 10/01/01 656 e 02.01 10/02/01 656.
Exercicio 2004: 12.281.082,50 A.
Exercicio 2005: 13.549.994,08 A.
Exercicio 2006: 3.000.000 de A.
* Crédito en 2003 para subvencións a fondo perdido a accións de difusión da cultura emprendedora:
Partida orzamentaria 01.02 12/03/01 651: 25.000 A.
* Crédito en 2003 para o programa de axudas ós custos de auditoría:
-Prog. de préstamos ó sector audiovisual.
Partida orzamentaria 02.01 16/04/01.
Importe: 54.300 A.
-Programa de garantías.
Partida orzamentaria 02.01 16/04/02.
Importe: 90.000 A.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 14 de marzo de 2002 sobre delegación de competencias en órganos centrais e periféricos da Consellería de Sanidade.
CONSELLERÍA DE SANIDADE — III. OUTRAS DISPOSICIÓNS — 10/04/2003

Advertido erro na devandita orde, publicada no Diario Oficial de Galicia nº 66, do 5 de abril de 2002, cómpre face-la seguinte corrección:
Na páxina 4.336, o artigo primeiro quedará numerado do xeito seguinte:
« (......) 2. Delégase no director xeral de Saúde Pública, respecto do persoal do seu centro directivo, a autorización das comisións de servicio con dereito a indemnización».
ORDE do 4 de abril de 2003 pola que se modifica a do 11 de decembro de 2002 pola que se anuncian subvencións para a mellora de establecementos de cafeterías, cafés, bares e restaurantes.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 10/04/2003

A Orde do 11 de decembro de 2002 (DOG nº 248, do 24 de decembro), da Consellería de Cultura, Comunicación Social e Turismo, regula as axudas económicas para a mellora de establecementos de cafeterías, cafés, bares e restaurantes. No seu artigo 1º disponse que as axudas que se establecen no articulado desta orde financiaranse con cargo á aplicación orzamentaria 10.05.751A.770.3, recollida no proxecto de Lei de orzamentos xerais da Comunidade Autónoma de Galicia para o ano 2003, e o importe destinado a elas ascenderá a 272.100 euros.
Dado que o importe establecido na Orde do 11 de decembro de 2002 resulta insuficiente para atende-las axudas solicitadas, faise necesario incrementa-lo dito importe polo que cómpre modifica-la orde no que respecta a este punto.
De acordo co anteriormente exposto e no exercicio das facultades que me confire o artigo 34 da
Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Artigo único.-Modifica-lo artigo 1º da Orde do 11 de decembro de 2002, da Consellería de Cultura, Comunicación Social e Turismo, pola que se anuncian subvencións para a mellora de establecementos de cafeterías, cafés, bares e restaurantes que queda redactado do seguinte xeito:
Artigo 1º.-Destinatarios.
A Consellería de Cultura, Comunicación Social e Turismo poderá conceder subvencións ás persoas físicas e xurídicas titulares (en calquera das formas de posesión que determina o Código Civil) de establecementos de cafeterías, cafés, bares e restaurantes en funcionamento.
Estas concesións, que se rexen polos principios de publicidade, concorrencia competitiva e obxectividade, imputaranse á aplicación orzamentaria 10.05.751A.770.3 e a elas destínase un crédito máximo de 479.700 euros, sendo nestas axudas posible a concorrencia con calquera outra axuda para o mesmo obxecto e finalidade pero o seu importe, en ningún caso, poderá ser de tal contía que, en concorrencia con subvencións e axudas doutras administracións públicas ou doutros entes públicos ou privados, nacionais ou internacionais, superen a porcentaxe máxima do investimento subvencionable que legalmente estea establecido.
Disposicións derradeiras
Primeira.-Autorízase a directora xeral de Turismo para dicta-las disposicións que sexan necesarias para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de abril de 2003.
Jesús Pérez Varela
Conselleiro de Cultura, Comunicación Social
e Turismo
CORRECCIÓN de erros.-Orde do 27 de marzo de 2003 pola que se convocan para o ano 2003 as axudas ós plans de reestructuración e reconversión do viñedo en Galicia de acordo coas bases establecidas na Orde do 5 de setembro de 2000.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 11/04/2003

Advertidos erros na devandita orde publicada o pasado luns día 31 de marzo do presente ano, no DOG nº 63, cómpre face-las seguintes correccións:
-Na páxina 3.921, no artigo 6º, pagamentos anticipados, no punto b) onde di: «b) Se teña constituída unha garantía por un importe igual ó 20%», debe dicir: «b) Se teña constituída unha garantía por un importe igual ó 120%».
CORRECCIÓN de erros.-Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003.
PRESIDENCIA — I. DISPOSICIÓNS XERAIS — 28/01/2003

Advertido erro na devandita corrección de erros, publicada no DOG número 17 do pasado 27 de xaneiro, ó ser situada baixo o epígrafe Consellería de Economía e Facenda, cómpre facelo baixo o epígrafe Presidencia.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003.
CONSELLERÍA DE ECONOMÍA E FACENDA — I. DISPOSICIÓNS XERAIS — 27/01/2003

Advertidos erros no texto da Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003, publicada no Diario Oficial de Galicia nº 251, do 30 de decembro, efectúanse as seguintes correccións:
Páxina 17.869, columna 1, liña 30, onde di: «Os orzamentos de explotación de capital das sociedades...», debe dicir: «Os orzamentos de explotación e de capital das sociedades...».
Páxina 17.882, columna 1, liña 23, onde di: «Igualmente, as revisións de prezos e tarifas que afecten concertos ou convenios...», debe dicir: «Igualmente, as revisións de prezos e tarifas que afecten a concertos ou convenios ...».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Decreto 23/2003, do 20 de xaneiro, polo que se fixa a estructura orgánica dos departamentos da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 24/01/2003

Advertido un erro no citado decreto, publicado no DOG nº 13, do martes, 21 de xaneiro, cómpre efectua-la oportuna corrección.
Na páxina 663, segunda columna, artigo 13º, referente á estructura da Consellería de Asuntos Sociais, Emprego e Relacións Laborais, no punto 4, onde di: «Dirección Xeral da Terceira Idade e Persoas con Discapacidade», debe dicir: «Dirección Xeral do Maior e Persoas con Discapacidade».
ORDE do 16 de xaneiro de 2003 pola que se designa a presidenta e o vicepresidente do Consello Regulador da Denominación de Orixe Protexida Queixo Tetilla.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 22/01/2003

Ultimado o proceso de renovación do Consello Regulador da Denominación de Orixe Protexida Queixo Tetilla, e segundo o disposto no artigo 31.3º do Decreto 63/2002, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria, trala proposta do consello regulador electo en pleno, e consonte coas atribucións que teño conferidas pola Lei 1/1983, do 22 de febreiro, reguladora da Xunta e o seu presidente, modificada pola Lei 11/1998, do 20 de outubro,
DISPOÑO:
Artigo 1º
Desígnase presidente do Consello Regulador da Denominación de Orixe Protexida Queixo Tetilla a José Luis Rodríguez Dacal.
Artigo 2º
Desígnase vicepresidenta do Consello Regulador da Denominación de Orixe Protexida Queixo Tetilla a Pilar Castro Vallo.
Santiago de Compostela, 16 de xaneiro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 16 de xaneiro de 2003 pola que se designa o presidente e o vicepresidente do Consello Regulador da Agricultura Ecolóxica de Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 22/01/2003

Ultimado o proceso de renovación do Consello Regulador da Agricultura Ecolóxica de Galicia, e segundo o disposto no artigo 31.3º do Decreto 63/2002, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria, trala proposta do consello regulador electo en pleno, e consonte coas atribucións que teño conferidas pola Lei 1/1983, do 22 de febreiro, reguladora da Xunta e o seu presidente, modificada pola Lei 11/1998, do 20 de outubro,
DISPOÑO:
Artigo 1º
Desígnase presidente do Consello Regulador da Agricultura Ecolóxica de Galicia a Gabino Vázquez Fernández.
Artigo 2º
Desígnase vicepresidente do Consello Regulador da Agricultura Ecolóxica de Galicia a José Antonio Fernández Álvarez.
Santiago de Compostela, 16 de xaneiro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 16 de xaneiro de 2003 pola que se designa a presidenta e o vicepresidente do Consello Regulador da Indicación Xeográfica Protexida Lacón Gallego.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 22/01/2003

Ultimado o proceso de renovación do Consello Regulador da Indicación Xeográfica Protexida Lacón Gallego, e segundo o disposto no artigo 31.3º do Decreto 63/2002, polo que se regulan os procesos
electorais para a renovación dos membros dos consellos reguladores de denominacións de calidade en materia agroalimentaria, trala proposta do consello regulador electo en pleno, e consonte coas atribucións que teño conferidas pola Lei 1/1983, do 22 de febreiro, reguladora da Xunta e o seu presidente, modificada pola Lei 11/1998, do 20 de outubro,
DISPOÑO:
Artigo 1º
Desígnase presidenta do Consello Regulador da Indicación Xeográfica Protexida Lacón Gallego a Carmen González Pardo.
Artigo 2º
Desígnase vicepresidente do Consello Regulador da Indicación Xeográfica Protexida Lacón Gallego a Luis Corujo Díaz.
Santiago de Compostela, 16 de xaneiro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 16 de xaneiro de 2003 pola que se designa o presidente e o vicepresidente do Consello Regulador da Indicación Xeográfica Protexida Pataca de Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 22/01/2003

Ultimado o proceso de renovación do Consello Regulador da Indicación Xeográfica Protexida Pataca de Galicia, e segundo o disposto no artigo 31.3º do Decreto 63/2002, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria, trala proposta do consello regulador electo en pleno, e consonte coas atribucións que teño conferidas pola Lei 1/1983, do 22 de febreiro, reguladora da Xunta e o seu presidente, modificada pola Lei 11/1998, do 20 de outubro,
DISPOÑO:
Artigo 1º
Desígnase presidente do Consello Regulador da Indicación Xeográfica Protexida Pataca de Galicia a Julio Gómez Fernández.
Artigo 2º
Desígnase vicepresidente do Consello Regulador da Indicación Xeográfica Protexida Pataca de Galicia a Manuel Cid Quintas.
Santiago de Compostela, 16 de xaneiro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 16 de xaneiro de 2003 pola que se designa a presidenta e o vicepresidente do Consello Regulador da Denominación Específica Orujo de Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 22/01/2003

Ultimado o proceso de renovación do consello regulador da Denominación Específica Orujo de Galicia e segundo o disposto no artigo 31.3º do Decreto 63/2002, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria, trala proposta do consello regulador electo en pleno, e consonte coas atribucións que teño conferidas pola Lei 1/1983, do 22 de febreiro, reguladora da Xunta e o seu presidente, modificada pola Lei 11/1998, do 20 de outubro,
DISPOÑO:
Artigo 1º
Desígnase presidenta do consello regulador da Denominación Específica Orujo de Galicia a Isabel Salgado de Andrea.
Artigo 2º
Desígnase vicepresidente do consello regulador da Denominación Específica Orujo de Galicia a José Carlos García Aliende.
Santiago de Compostela, 16 de xaneiro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
CORRECCIÓN de erros.-Orde do 27 de decembro de 2002 pola que se anuncian subvencións para a creación de establecementos de turismo rural.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 23/01/2003

Advertidos erros na publicación da orde que se cita, efectuada no Diario Oficial de Galicia nº 10, do xoves 16 de xaneiro de 2003, cómpre face-las seguintes correccións:
Na páxina 528, artigo 1º, onde di: «... dos exercicios do 2002, 2003, 2004 e do 2005», debe dicir: «... dos exercicios do 2003, 2004, 2005 e do 2006».
DECRETO 366/2002, do 27 de decembro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado da estrada provincial 8401 da Tablilla a Agromestre por Pontepedra, punto quilométrico 0,000 ó 5,640, concello de Tordoia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/01/2003

A Deputación Provincial da Coruña, en sesión celebrada o día quince de xullo de dous mil dous, aprobou o proxecto de ampliación e mellora do trazado da estrada provincial 8401 da Tablilla a Agromestre por Pontepedra, punto quilométrico 0,000 ó 5,640,
e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Solicitada á Deputación Provincial da Coruña a documentación complementaria para a tramitación correcta do expediente, esta foi remitida o día dezasete de decembro de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día vintedous de novembro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado xa que, segundo sinala a deputación, a actuación é necesaria co fin de evita-lo altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, o largo da calzada, de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vintesete de decembro de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado da estrada provincial 8401 da Tablilla a Agromestre por Pontepedra, punto quilométrico 0,000 ó 5,640.
Santiago de Compostela, vintesete de decembro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 28/2003, do 23 de xaneiro, polo que se dispón que cese Jesús Mª Gamallo Aller como secretario xeral de Relacións coa Unión Europea e Acción Exterior.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 24/01/2003

Aprobado o Decreto 22/2003, do 20 de xaneiro, polo que se determinan os centros directivos dependentes da Presidencia da Xunta de Galicia, tendo en conta o disposto no artigo 4, alínea 13 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
DISPOÑO:
Que cese, por pase a outro destino, Jesús Mª Gamallo Aller como secretario xeral de Relacións coa Unión Europea e Acción Exterior.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 27/2003, do 23 de xaneiro, polo que se dispón que cese Eduardo Lamas Sánchez como secretario xeral para o Deporte.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 24/01/2003

Aprobado o Decreto 22/2003, do 20 de xaneiro, polo que se determinan os centros directivos dependentes da Presidencia da Xunta de Galicia, tendo en conta o disposto no artigo 4, alínea 13 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
DISPOÑO:
Que cese, por pase a outro destino, Eduardo Lamas Sánchez como secretario xeral para o Deporte.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
CORRECCIÓN de erros.-Resolución do 21 de xaneiro de 2003 pola que se fai público o contido do convenio de colaboración entre o Instituto Galego de Promoción Económica e as entidades financeiras adheridas para a habilitación dunha liña de financiamento específica para as Pemes galegas productoras de mexillón co fin de palia-las consecuencias económicas do naufraxio do buque Prestige.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/01/2003

Advertido erro na referida resolución, publicada no DOG nº 14, do 22 de xaneiro de 2003, procede face-la seguinte corrección:
-Substitúese o modelo IV, «DOCUMENTO DE ADHESIÓN Ó CONVENIO DE COLABORACIÓN SUBSCRITO ENTRE O INSTITUTO GALEGO DE PROMOCIÓN ECONÓMICA (IGAPE) E AS ENTIDADES FINANCEIRAS, POLO QUE SE HABILITA UNHA LIÑA DE FINANCIAMENTO ESPECÍFICA PARA AS PEMES GALEGAS PRODUCTORAS DE MEXILLÓN AFECTADAS POLAS CONSECUENCIAS DO NAUFRAXIO DO BUQUE PRESTIGE», polo que se une a esta corrección de erros.
DECRETO 29/2003, do 23 de xaneiro, polo que se dispón que cese Andrés Precedo Ledo como secretario xeral de Planificación e Desenvolvemento Comarcal.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 24/01/2003

Aprobado o Decreto 22/2003, do 20 de xaneiro, polo que se determinan os centros directivos dependentes da Presidencia da Xunta de Galicia, tendo en conta o disposto no artigo 4, alínea 13 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
DISPOÑO:
Que cese Andrés Precedo Ledo como secretario xeral de Planificación e Desenvolvemento Comarcal, agradecéndolle os servicios prestados.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 30/2003, do 23 de xaneiro, polo que se dispón que cese Miguel Ángel Ríos Fernández como secretario xeral de Investigación e Desenvolvemento.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 24/01/2003

Aprobado o Decreto 22/2003, do 20 de xaneiro, polo que se determinan os centros directivos dependentes da Presidencia da Xunta de Galicia, tendo en conta o disposto no artigo 4, alínea 13 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
DISPOÑO:
Que cese Miguel Ángel Ríos Fernández como secretario xeral de Investigación e Desenvolvemento, agradecéndolle os servicios prestados.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Resolución do 20 de decembro de 2002 pola que se fai pública a reforma da relación de postos de traballo do Consello de Contas de Galicia acordada polo Pleno que tivo lugar o día 25 de setembro de 2002.
CONSELLO DE CONTAS DE GALICIA — III. OUTRAS DISPOSICIÓNS — 24/01/2003

Advertidos erros na publicación da devandita resolución, publicada no DOG nº 1, do 2 de xaneiro de 2003, procede face-las seguintes correccións:
-Na páxina 14, do DOG nº 1, no posto número 035 na columna Vac., onde di: «Non», debe dicir: «Si».
-Na páxina 14, do DOG nº 1, no posto número 038 na columna Formación específica, onde di: «Exp. en arquivos, bibliotecas e outros centros de información», debe dicir: «Exp. en arquivos».
-Nas páxinas 14 e 15, do DOG nº 1, nos postos número 055 a 073, ámbolos dous incluídos, na columna Tipo posto, onde di: «S», debe dicir: «N.S.».
-Na páxina 15, do DOG nº 1, no cadro de persoal laboral, os postos número 001 a 007, ámbolos dous incluídos, na columna Vac., onde di: «Non», debe dicir: «Si».
CORRECCIÓN de erros.-Decreto 343/2002, do 7 de novembro, polo que se aproba o Programa Estatístico Anual da Comunidade Autónoma de Galicia para o 2003.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/01/2003

Advertido erro no texto da citada resolución, publicada no Diario Oficial de Galicia nº 241, do luns 16 de decembro de 2002, cómpre face-la seguinte corrección:
Na páxina 17.259, segunda columna, dentro do punto Área 2. Formación especializada e perfeccionamento profesional, sétimo parágrafo, onde di «Elaboración do programa para os cursos selectivos das escalas técnica e superior de estatística», debe dicir: «Organizar e imparti-los cursos selectivos das escalas técnica e superior de estatística».
DECRETO 102/2003, do 16 de xaneiro, polo que se aceptan a título gratuíto doazóns de diverso material con destino ó Complexo Hospitalario de Pontevedra.
CONSELLERÍA DE SANIDADE — III. OUTRAS DISPOSICIÓNS — 24/01/2003

As empresas Medtronic Ibérica, S.A., Astrazeneca e Carburos Mecánicos, S.A. ofrecen a doazón ó Servicio Galego de Saúde de diverso material con destino ó Complexo Hospitalario de Pontevedra.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde e logo de deliberación do Consello da Xunta de Galicia na súa reunión do día dezaseis de xaneiro de dous mil tres,
DISPOÑO:
Artigo 1º
Acepta-la doazón do seguinte material:
-1 scanner, marca H.P., modelo 7400 C, cun valor de 518,64 A a favor do Servicio de Cardioloxía, doado pola empresa Medtronic Ibérica, S.A.
-1 impresora, marca Canon, modelo S-300, cun valor de 120,20 A a favor do Servicio de Pneumoloxía, doada por Astrazeneca.
-1 ordenador, marca Samsung, modelo BEEP-1022, cun valor de 991,67 A, a favor do Servicio de Pneumoloxía, doado por Astrazeneca.
-1 scanner, marca Canon, modelo Canoscan N670U, cun valor de 90,15 A, a favor do Servicio de Pneumoloxía, doado por Astrazeneca.
-1 equipo portátil de soldadura, marca Kempi, modelo Minarc-140, cun valor de 999,42 A, a favor do Servicio de Mantemento, doado pola empresa Carburos Mecánicos, S.A.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse ó Complexo Hospitalario de Pontevedra, de acordo coa vontade dos doadores.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, dezaseis de xaneiro de dous mil tres.
Manuel Fraga Iribarne
Presidente
José María Hernández Cochón
Conselleiro de Sanidade
CORRECCIÓN de erros.-Orde do 27 de decembro de 2002 pola que se anuncian subvencións a empresas privadas para a creación de hoteis.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 23/01/2003

Advertidos erros na publicación da orde que se cita, efectuada no Diario Oficial de Galicia nº 10, do xoves 16 de xaneiro de 2003, cómpre face-las seguintes correccións:
Debe suprimirse o anexo técnico que figura na páxina 551.
DECRETO 32/2003, do 23 de xaneiro, polo que se dispón que cese Alberto González Armesto como director xeral de Centros e Inspección Educativa.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
DISPOÑO:
Que cese, por pase a outro destino, Alberto González Armesto como director xeral de Centros e Inspección Educativa.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 31/2003, do 23 de xaneiro, polo que se dispón que cese Mª José Bravo Bosch como directora xeral de Transportes.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 24/01/2003

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintetrés de xaneiro de dous mil tres,
DISPOÑO:
Que cese, por pase a outro destino, Mª José Bravo Bosch como directora xeral de Transportes da Consellería de Política Territorial, Obras Públicas e Vivenda.
Santiago de Compostela, vintetrés de xaneiro de dous mil tres.
Manuel Fraga Iribarne
Presidente
Alberto Núñez Feijóo
Conselleiro de Política Territorial,
Obras Públicas e Vivenda
CORRECCIÓN de erros.-Decreto 92/2003, do 23 de xaneiro, polo que se nomea director xeral do Maior e de Persoas con Discapacidade a Armando González López.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 29/01/2003

Advertidos erros no mencionado decreto, publicado no DOG nº 16, do venres 24 de xaneiro de 2003, cómpre efectua-la oportuna corrección:
No Sumario, en la páxina 900 e na páxina 920, onde di: «director xeral do Maior e Persoas con Discapacidade», debe dicir: «director xeral do Maior e de Persoas con Discapacidade».
CORRECCIÓN de erros.-Decreto 54/2003, do 23 de xaneiro, polo que se dispón que cese Armando González López como director xeral do Maior e de Persoas con Discapacidade da Consellería de Asuntos Sociais.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 29/01/2003

Advertidos erros, no devandito decreto, publicado no DOG nº 16, do venres 24 de xaneiro de 2003, cómpre efectua-la oportuna corrección:
No Sumario, páxina 899 e nas páxinas 911 e 912, onde di: «director xeral do Maior e Persoas con Discapacidade», debe dicir: «director xeral do Maior e de Persoas con Discapacidade».
CORRECCIÓN de erros.-Decreto 66/2003, do 23 de xaneiro, polo que se nomea secretario xeral de Relacións coa Unión Europea e Cooperación Exterior a Jesús Mª Gamallo Aller.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 27/01/2003

Advertido erro no devandito decreto, publicado no DOG nº 16, do venres 24 de xaneiro, cómpre face-la oportuna corrección:
Na páxina 914, columna dereita, onde di: «Nomeo a Jesús Mª Gamallo Aller secretario xeral de Relacións coa Unión Europea e Acción Exterior», debe dicir: «Nomeo a Jesús Mª Gamallo Aller secretario xeral de Relacións coa Unión Europea e Cooperación Exterior».